Държавен вестник, бр. 54, 2016 г., стр. 15

БРОЙ  54	
Д Ъ Р Ж А В Е Н  В Е С Т Н И К 	
СТР.  15  
4. при спиране на финансирането по 
програмата на съответния фонд или на част 
от нея.
Чл. 22. (1) В срок до 14 дни от деня, следващ 
одобряването на оценителния доклад, съот­
ветно от представянето на доказателствата 
по чл. 21, ал. 2, ръководителят на отговор­
ния орган взема решение за предоставяне 
на безвъзмездна финансова помощ по всяко 
проектно предложение, включено в списъка 
по чл. 20, ал. 1, т. 1.
(2) При остатъчен финансов ресурс без­
възмездна финансова помощ може да бъде 
предоставена и за проектни предложения 
от списъка по чл. 20, ал. 1, т. 2 по реда на 
тяхното класиране.
(3) В случаите по чл. 21, ал. 3 ръководите­
лят на отговорния орган издава мотивирано 
решение за прекратяване на процедурата.
(4) В случаите по ал. 3 кандидатите, по­
дали проектни предложения, се уведомяват 
по електронен път или на хартиен носител 
от ръководителя на отговорния орган за пре­
кратяването и нямат право на обезщетения.
Чл. 23. (1) Решението по чл. 22, ал. 1 
съдържа:
1. списък на проектните предложения, одо­
брени за финансиране, включително размера 
на безвъзмездната финансова помощ, която 
да бъде предоставена за всяко предложение;
2. списък с резервни проектни предложе­
ния, които успешно са преминали оценката, 
но за които не е достигнало финансиране;
3. списък на отхвърлените проектни пред­
ложения и основанието за отхвърлянето им.
(2) Отговорният орган уведомява писмено 
всеки от кандидатите от списъците по ал. 1 
в срок до 10 работни дни от издаване на 
решението за предоставяне на безвъзмездна 
финансова помощ. В срок до 10 работни дни 
от получаване на решението кандидатът може 
да поиска допълнителни разяснения относно 
основанията за класирането му, съответно 
отхвърлянето му.
(3) Решенията по чл. 22, ал. 1 и 3 се обя­
вяват по реда на чл. 12, ал. 3.
Чл. 24. (1) Ръководителят на отговорния 
орган издава мотивирано решение за отказ 
за предоставяне на безвъзмездна финансова 
помощ, когато: 
1. се установи наличие на двойно финан­
сиране на проект или на дейности от него 
извън случаите по чл. 2;
2. преди момента на сключването на 
договора или издаването на заповедта за 
предоставяне на безвъзмездна финансова 
помощ се установи надхвърляне на прага на 
допустимите държавни/минимални помощи 
извън случаите по чл. 19, ал. 5; 
3. преди момента на сключването на 
договора или издаването на заповедта за 
предоставяне на безвъзмездна финансова 
помощ се установи несъответствие с друго 
изискване за допустимост, посочено в насо­
ките за кандидатстване.
(2) Решението по ал. 1 се обявява по реда 
на чл. 12, ал. 3 и се съобщава на заинтере­
сованите страни по реда на чл. 61, ал. 1 и 
2 от Административнопроцесуалния кодекс.
Раздел II
Процедура на директно предоставяне
 Чл. 25. Процедурата на директно предос­
тавяне на безвъзмездна финансова помощ е 
тази, при която отговорният орган може да 
предостави безвъзмездна финансова помощ 
на конкретен бенефициент при условията 
на член 7, параграф 3 от Делегиран регла­
мент (ЕС) № 1042/2014 на Комисията от 25 
юли 2014 г. за допълване на Регламент (ЕС) 
№ 514/2014 по отношение на определянето 
и отговорностите в областта на управлени­
ето и контрола на отговорните органи и по 
отношение на статута и задълженията на 
одитните органи (ОВ, L 289/3 от 3.10.2014 г.).
Чл. 26. (1) Отговорният орган подготвя 
процедура на директно предоставяне на без­
възмездна финансова помощ за конкретен 
бенефициент, като преди одобрение на обя­
вата и насоките за кандидатстване същите 
се съгласуват предварително за съответствие 
с приложимите правила за държавните по­
мощи с министъра на финансите по ред, 
определен от него и съобразно правомощията 
му съгласно Закона за държавните помощи.
(2) Отговорният орган изпраща проектите 
на насоки за кандидатстване и покана за 
представяне на проектно предложение на 
конкретните бенефициенти за предложения 
и становища в разумен срок, който не може 
да бъде по-кратък от 7 дни.
Чл. 27. (1) Процедурата на директно пре­
доставяне се извършва на следните етапи:
1. изпращане от отговорния орган на пока­
на за представяне на проектно предложение 
и насоки за кандидатстване на конкретните 
бенефициенти, които се публикуват на ин­
тернет страницата на съответния фонд и в 
ИСУН 2020; основанията за използването 
на процедурата на директно предоставяне 
се посочват в поканата за представяне на 
предложения;
2. представяне на проектни предложения 
от конкретните бенефициенти в съответствие 
с насоките за кандидатстване;
3. назначаване със заповед на ръководителя 
на отговорния орган на оценителна комисия 
за оценка на проектни предложения, която 
се състои най-малко от трима членове;
4. оценка на получените проектни пред­
ложения;
5. издаване на решение на ръководителя 
на отговорния орган за предоставяне на 
безвъзмездна финансова помощ или за пре­
кратяване на процедурата;